Burada Konstitusiya Məhkəməsinə istinad olundu. Konstitusiya Məhkəməsi hər bir deputatı təsdiq etmir. Konstitusiya Məhkəməsi prosesi və seçkinin nəticəsini təsdiq edir ki, seçki qanunauyğun keçirilibdir, ya keçirilməyibdir. Orada Həsən seçilib, ya Hüseyn seçilib, bunun Konstitusiya Məhkəməsinə aidiyyəti yoxdur. O, ancaq prosesi təsdiq edir və o proseslə əlaqədar özünün rəyini verir. Ona görə də biz bunu bu cür qiymətləndirə bilmərik. Mən hesab edirəm ki, layihə birinci oxunuş üçün hərtərəfli işlənilib. Konseptual baxımdan vacibdir, zəruridir. Səs verək, qəbul edək. İkinci oxunuşda isə hər məsələ ilə bağlı hər kəs yazılı və şifahi qaydada öz münasibətini bildirsin. Həm qanunu daha da təkmil edək, həm də kimin nə arzu, istəyi varsa, orada öz əksini tapsın. Təşəkkür edirəm.